title: Smernica Komisie 1999/79/ES z 27. júla 1999, ktorou sa mení a dopĺňa Tretia smernica Komisie 72/199/EHS z 27. apríla 1972, ktorá ustanovuje analytické metódy spoločenstva na úradnú kontrolu krmívText s významom pre EHP

text:
Dôležité právne oznámenie

|

31999L0079

Úradný vestník L 209 , 07/08/1999 S. 0023 - 0027

		Smernica Komisie 1999/79/ESz 27. júla 1999,ktorou sa mení a dopĺňa Tretia smernica Komisie 72/199/EHS z 27. apríla 1972, ktorá ustanovuje analytické metódy spoločenstva na úradnú kontrolu krmív(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady č. 70/373/EHS z 20. júla 1970 o zavedení metód vzorkovania a analýz spoločenstva na úradnú kontrolu krmív [1] naposledy zmenenú a doplnenú Aktom o pristúpení Rakúska, Fínska a Švédska [2], najmä na jej článok 2,(1) keďže smernica č. 70/373/EHS podmieňuje, že úradné kontroly krmív na kontrolu dodržiavania požiadaviek vyplývajúcich zo zákonov, iných právnych predpisov a administratívnych opatrení, ktorými sa riadi ich kvalita a zloženie, sa musia vykonávať metódami spoločenstva na odber vzoriek a analýzu;(2) keďže Tretia smernica Komisie 72/199/EHS z 27. apríla 1972, ktorá ustanovuje analytické metódy spoločenstva na úradnú kontrolu krmív [3] naposledy zmenenú a doplnenú smernicou Komisie 98/54/ES [4], ustanovuje, okrem iného, analytické metódy na stanovenie škrobu polarimetrickou metódou;(3) keďže smernica Komisie 86/174/EHS z 9. apríla 1986, ktorou sa stanovuje metóda výpočtu energetickej hodnoty kŕmnych zmesí pre hydinu [5] podmieňuje, že na výpočet energetickej hodnoty kŕmnych zmesí pre hydinu, s uplatnením článku 10 smernice Rady 79/373/EHS z 2. apríla 1979 o obchodovaní s kŕmnymi zmesami [6], naposledy zmenenej a doplnenej smernicou Komisie 1999/61/ES [7], sa musí obsah škrobu stanoviť polarimetrickou metódou podľa smernice Komisie 72/199/EHS;(4) keďže smernica Rady 96/25/ES z 29. apríla 1996 o obehu kŕmnych surovín, ktorou sa menia a dopĺňajú smernice 70/524/EHS, 74/63/EHS, 82/471/EHS a 93/74/EHS a ktorou sa zrušuje smernica 77/101/EHS [8] naposledy zmenená a doplnená smernicou 1999/61/ES vyžaduje, aby boli množstvá určitých analytických zložiek, vrátane škrobu, povinne deklarované v niektorých kŕmnych surovinách;(5) keďže vzhľadom na pokroky dosiahnuté v oblasti vedeckých a technických poznatkov polarimetrická metóda už nie je vhodná na stanovovanie obsahu škrobu na iné účely ako sú účely v uvedených smerniciach Komisie a Rady; keďže z tohto dôvodu je vhodné obmedziť účel a oblasť polarimetrickej metódy na stanovovanie škrobu;(6) keďže určité kŕmne suroviny spôsobujú vznik interferencií, v dôsledku čoho by polarimetrická metóda stanovovania škrobu mohla poskytovať nesprávne výsledky; keďže z tohoto dôvodu je vhodné tieto kŕmne suroviny výslovne uvádzať;(7) keďže opatrenia tejto smernice sú v súlade so stanoviskom Stáleho výboru pre krmivá,PRIJALA TÚTO SMERNICU:Článok 1Príloha I k smernici Komisie 72/199/EHS sa týmto mení a dopĺňa v súlade s prílohou k tejto smernici.Článok 2Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s touto smernicou najneskôr do 31. decembra 1999. Bezodkladne o tom informujú Komisiu.Tieto ustanovenia sa budú uplatňovať od 1. januára 2000.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť 20. deň po jej uverejnení v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 27. júla 1999Za KomisiuFranz Fischlerčlen Komisie[1] Ú. v. ES L 170, 3.8.1970, s. 2.[2] Ú. v. ES C 241, 29.8.1994, s. 1.[3] Ú. v. ES L 123, 29.5.1972, s. 6.[4] Ú. v. ES L 208, 24.7.1998, s. 49.[5] Ú. v. ES L 130, 16.5.1986, s. 53.[6] Ú. v. ES L 86, 6.4.1979, s. 30.[7] Ú. v. ES L 162, 26.6.1999, s. 67.[8] Ú. v. ES L 125, 23.5.1996, s. 35.--------------------------------------------------PRÍLOHAČasť 1 (Stanovenie škrobu) sa nahrádza takto:"1. STANOVENIE ŠKROBUPOLARIMETRICKÁ METÓDA1. Účel a oblasťTáto metóda umožňuje stanoviť obsahy škrobu a produktov degradácie škrobu s vysokou molekulovou hmotnosťou v krmivách na účely kontroly súladu so smernicou Komisie 86/174/EHS a smernicou Rady 96/25/ES.2. Podstata metódyTáto metóda pozostáva z dvoch stanovení. Pri prvom stanovení sa vzorka za horúca upraví zriedenou kyselinou chlorovodíkovou. Po vyčírení a filtrácii sa polarimetrickým meraním stanoví optická otáčavosť roztoku.Pri druhom stanovení sa vzorka extrahuje 40 % etanolom. Po okyslení filtrátu kyselinou chlorovodíkovou, vyčírení a prefiltrovaní sa zmeria optická otáčavosť rovnakým spôsobom ako pri prvom stanovení.Rozdiel medzi týmito dvomi meraniami, vynásobený známym faktorom udáva obsah škrobu vo vzorke.3. Chemikálie3.1. 25 % (w/w) kyselina chlorovodíková, d: 1,126 g/ml.3.2. 1,128 % (w/v) kyselina chlorovodíková.Koncentrácia sa musí skontrolovať titráciou s použitím roztoku hydroxidu sodného 0,1 mol/liter v prítomnosti 0,1 % (w/v) metylčervene v 94 % (v/v) etanole. 10 ml = 30,94 ml NaOH 0,1 mol/liter.3.3. Carrezovo činidlo I: rozpustite 21,9 g dihydrátu octanu zinočnatého Zn(CH3COO)2.2H2O a 3 g ľadovej kyseliny octovej vo vode. Doplňte vodou na objem 100 ml.3.4. Carrezovo činidlo II: rozpustite 10,6 g trihydrátu ferokyanidu draselného [K4(Fe(KN)6].3 H2O vo vode. Doplňte vodou na objem 100 ml.3.5. 40 % (v/v) etanol, d: 0,948g/ml pri 20°C.4. Prístroje4.1. 250 ml Erlenmeyerova banka so zábrusom a so spätným chladičom4.2. Polarimeter alebo sacharimeter5. Postup5.1. Príprava vzorkyVzorku meľte dovtedy, kým nebude dostatočne jemná, aby celá prešla cez sito s okrúhlymi otvormi 0,5 mm.5.2. Stanovenie celkovej optickej otáčavosti (P alebo S) (pozri poznámku 7.1)Navážte 2,5 g pomletej vzorky s presnosťou na 1 mg a vložte vzorku do 100 ml odmernej banky. Pridajte 25 ml kyseliny chlorovodíkovej (3.2), premiešajte tak, aby ste docielili rovnomerné rozptýlenie skúšobnej vzorky a pridajte ďalších 25 ml kyseliny chlorovodíkovej (3.2). Banku ponorte do vriaceho vodného kúpeľa, pričom ňou prvé tri minúty intenzívne a stále pretrepávajte, aby sa zabránilo tvorbe hrudiek. Množstvo vody vo vodnom kúpeli musí byť dostatočné na to, aby kúpeľ zostal na bode varu aj po ponorení banky do kúpeľa. Banka sa nesmie vybrať z kúpeľa počas pretrepávania. Presne po 15 minútach ju vyberte z kúpeľa, pridajte 30 ml studenej vody a ihneď ochlaďte na teplotu 20°C.Pridajte 5 ml Carrezovho činidla I (3.3) a pretrepávajte jednu minútu. Potom pridajte 5 ml Carrezovho činidla II (3.4) a znovu pretrepávajte jednu minútu. Doplňte na požadovaný objem vodou, premiešajte a prefiltrujte. Ak filtrát nebude dokonale číry, (čo je zriedkavé), stanovenie zopakujte s použitím väčšieho množstva Carrezových činidiel I a II, napr. 10 ml.Zmerajte optickú otáčavosť roztoku v 200 mm trubici pomocou polarimetra alebo sacharimetra.5.3. Stanovenie optickej otáčavosti (Pa S) látok rozpustných v 40 % etanole.Navážte 5 g vzorky s presnosťou na 1 mg, vložte do 100 ml odmernej banky a pridajte približne 80 ml etanolu (3.5) (pozri poznámku 7.2). Banku nechajte stáť 1 hodinu pri laboratórnej teplote; počas tejto doby šesťkrát intenzívne pretrepte tak, aby sa skúšobná vzorka dôkladne premiešala s etanolom. Doplňte na požadovaný objem etanolom (3.5), premiešajte a prefiltrujte. Napipetujte 50 ml filtrátu (= 2,5 g vzorky) do 250 ml Erlenmeyerovej banky, pridajte 2,1 ml kyseliny chlorovodíkovej (3.1) a intenzívne pretrepte. Na Erlenmeyerovu banku nasaďte spätný chladič a banku ponorte do vriaceho vodného kúpeľa. Presne po 15 minútach Erlenmeyerovu banku z kúpeľa vyberte, obsah preneste do 100 ml odmernej banky, prepláchnite malým množstvom studenej vody a ochlaďte na teplotu 20°C. Vyčírte použitím Carrezových činidiel I (3.3) a II (3.4), doplňte na požadovaný objem vodou, premiešajte, prefiltrujte a zmerajte optickú otáčavosť spôsobom uvedeným v druhom a treťom odseku bodu 5.2.6. Výpočet výsledkovObsah škrobu ( %) sa vypočíta takto:6.1. Meranie polarimetromObsah škrobu % =2000 P - P'αD20°P = celková optická otáčavosť v uhlových stupňochP' = optická otáčavosť v uhlových stupňoch látok rozpustných v 40 % (v/v) etanoleαD20 ° + 185,9° : ryžový škrob+ 185,4° : zemiakový škrob+ 184,6° : kukuričný škrob+ 182,7° : pšeničný škrob+ 181,5° : jačmenný škrob+ 181,3° : ovsený škrob+ 184,0° : ostatné druhy škrobu a zmesi škrobov v kŕmnych zmesiach6.2. Meranie sacharimetromobsah škrobu ( %) =×-26,6 N × S - S'αD20°S = celková optická otáčavosť v sacharometrických stupňochS' = optická otáčavosť v sacharometrických stupňoch látok rozpustných v 40 % (v/v) etanoleN 16,29 g pre francúzske sacharimetre26,00 g pre nemecké sacharimetre20,00 g pre zmiešané sacharimetre.αD20° = špecifická optická otáčavosť čistého škrobu (pozri 6.1)6.3 OpakovateľnosťRozdiel medzi výsledkami dvoch paralelných stanovení vykonaných v rovnakej vzorke nesmie presiahnuť 0,4 v absolútnej hodnote pre obsah škrobu menší ako 40 % a 1,1 % relatívnych pre obsah škrobu rovný alebo väčší ako 40 %.7. Poznámky7.1. Ak vzorka obsahuje viac ako 6 % uhličitanov, vypočítaných ako uhličitan vápenatý, tieto sa musia rozložiť pred stanovením celkovej optickej otáčavosti presne známym množstvom zriedenej kyseliny sírovej.7.2. Ak ide o produkty s vysokým obsahom laktózy, ako je sušené mliečne sérum alebo sušené odstredené mlieko, postupujte po pridaní 80 ml etanolu (3.5) nasledovne. Na banku nasaďte spätný chladič a ponorte ju na 30 minút do vodného kúpeľa o teplote 50°C. Nechajte vychladnúť a pokračujte v analýze podľa bodu 5.3.7.3. Ak sú nasledovné kŕmne suroviny prítomné vo významnom množstve v krmivách, je známe, že spôsobujú interferencie pri stanovovaní obsahu škrobu polarimetrickou metódou, čím sa dajú získať nesprávne výsledky:- výrobky z (cukrovej) repy, ako sú vylúhované rezky z (cukrovej) repy, melasa z (cukrovej) repy, melasovaná dužina z (cukrovej) repy, vinas z (cukrovej) repy, (repný) cukor,- citrusová dužina,- ľanové semeno, ľanové výlisky, ľanový extrahovaný šrot,- repkové semeno, repkové výlisky, repkový extrahovaný šrot, šupky repkového semena,- slnečnicové semeno, slnečnicový extrahovaný šrot, slnečnicový extrahovaný šrot z čiastočne lúpaných semien,- výlisky z kopry, extrahovaný šrot z kopry,- zemiaková dužina,- dehydrované kvasnice,- produkty bohaté na inulín (napr. rezky a múčka z topinambury),- oškvarky."--------------------------------------------------


title: Smernica Komisie 2009/5/ES z  30. januára 2009 , ktorou sa mení a dopĺňa príloha III k smernici Európskeho parlamentu a Rady 2006/22/ES o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy (Text s významom pre EHP)

text:
               31.1.2009

               SK

               Úradný vestník Európskej únie

               L 29/45

      SMERNICA KOMISIE 2009/5/ES
   z 30. januára 2009,
   ktorou sa mení a dopĺňa príloha III k smernici Európskeho parlamentu a Rady 2006/22/ES o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2006/22/ES z 15. marca 2006 o minimálnych podmienkach vykonávania nariadení Rady (EHS) č. 3820/85 a (EHS) č. 3821/85 o právnych predpisoch v sociálnej oblasti, ktoré sa týkajú cestnej dopravy, a o zrušení smernice Rady 88/599/EHS (1), a najmä na jej článok 9 ods. 3,
   keďže:

               (1)

               Smernica 2006/22/ES obsahuje vo svojej prílohe III východiskový zoznam porušení nariadenia Európskeho parlamentu a Rady (ES) č. 561/2006 z 15. marca 2006 o harmonizácii niektorých právnych predpisov v sociálnej oblasti, ktoré sa týkajú cestnej dopravy, ktorým sa menia a dopĺňajú nariadenia Rady (EHS) č. 3821/85 a (ES) č. 2135/98 a zrušuje nariadenie Rady (EHS) č. 3820/85 (2), ako aj nariadenia Rady (EHS) č. 3821/85 z 20. decembra 1985 o záznamovom zariadení v cestnej doprave (3).

               (2)

               V článku 9 ods. 3 smernice 2006/22/ES sa uvádza možnosť prispôsobiť uvedenú prílohu s cieľom ustanoviť usmernenia o spoločnom súbore porušení predpisov rozdelených do kategórií. Najzávažnejšie porušenia zahŕňajú tie, pri ktorých vzniká vysoké riziko úmrtia alebo vážnej ujmy na zdraví.

               (3)

               Poskytnutie ďalších usmernení ku kategorizácii porušení je významným krokom pri zabezpečovaní právnej istoty pre podniky a spravodlivejšej súťaže medzi podnikmi.

               (4)

               Harmonizovaná kategorizácia porušení je takisto potrebná v záujme zabezpečenia spoločného základu pre systémy hodnotenia rizikovosti, ktoré musia zaviesť členské štáty podľa článku 9 ods. 1 smernice 2006/22/ES. Na základe týchto harmonizovaných kategórií by bolo možné uľahčiť zahrnutie porušení spôsobených vodičmi alebo podnikmi v členskom štáte inom, než je členský štát, v ktorom má vodič/podnik sídlo.

               (5)

               Kategorizácia porušení by spravidla mala závisieť od ich závažnosti a prípadných dôsledkov pre bezpečnosť na cestách, ako aj od schopnosti kontrolovať dodržiavanie právnych predpisov zo strany vodiča alebo podniku.

               (6)

               Opatrenia ustanovené v tejto smernici sú v súlade so stanoviskom výboru zriadeného na základe článku 18 ods. 1 nariadenia (EHS) č. 3821/85,

         PRIJALA TÚTO SMERNICU:
   Článok 1
   Príloha III k smernici 2006/22/ES sa nahrádza znením v prílohe k tejto smernici.
   Článok 2
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. decembra 2009. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. januára 2009

            Za Komisiu

         Antonio TAJANI

            podpredseda

      (1)  Ú. v. EÚ L 102, 11.4.2006, s. 35.

      (2)  Ú. v. EÚ L 102, 11.4.2006, s. 1.

      (3)  Ú. v. ES L 370, 31.12.1985, s. 8.

      PRÍLOHA

            „PRÍLOHA III
            Porušenie predpisov
            V súlade s článkom 9 ods. 3 nasledujúca tabuľka obsahuje usmernenia o spoločnom súbore porušení nariadenia (ES) č. 561/2006 a nariadenia (EHS) č. 3821/85, ktoré sú rozdelené do kategórií podľa ich závažnosti.
            1.   Skupiny porušení nariadenia (ES) č. 561/2006

                        Číslo

                        Právny základ

                        Typ porušenia

                        Miera závažnosti (1)

                        VZP

                        ZP

                        MZP

                           A

                           Posádka

                        A1

                        článok 5 ods. 1

                        nedodržanie minimálneho veku vodičov

                        X

                           B

                           Čas jazdy

                        B1

                        článok 6 ods. 1

                        presiahnutie denného času jazdy v trvaní 9 hodín v prípade, ak nie je povolené predĺžiť tento čas na 10 hodín

                        9 h<…<10 h

                        X

                        B2

                        10 h<…<11 h

                        X

                        B3

                        11 h<…

                        X

                        B4

                        presiahnutie predĺženého denného času jazdy v trvaní 10 hodín v prípade, ak je povolené predĺženie

                        10 h<…<11 h

                        X

                        B5

                        11 h<…<12 h

                        X

                        B6

                        12 h<…

                        X

                        B7

                        článok 6 ods. 2

                        presiahnutie týždenného času jazdy

                        56 h<…<60 h

                        X

                        B8

                        60 h<…<70 h

                        X

                        B9

                        70 h<…

                        X

                        B10

                        článok 6 ods. 3

                        presiahnutie celkového súhrnného času jazdy počas dvoch po sebe idúcich týždňov

                        90 h<…<100 h

                        X

                        B11

                        100 h<…<112 h 30

                        X

                        B12

                        112 h 30<…

                        X

                           C

                           Prestávky

                        C1

                        článok 7

                        presiahnutie neprerušeného času jazdy

                        4 h 30<…<5 h

                        X

                        C2

                        5 h<…<6 h

                        X

                        C3

                        6 h<…

                        X

                           D

                           Doba odpočinku

                        D1

                        článok 8 ods. 2

                        doba denného odpočinku je menej ako 11 hodín v prípade, ak nie je povolená doba skráteného denného odpočinku

                        10 h<…<11 h

                        X

                        D2

                        8 h 30<…<10 h

                        X

                        D3

                        …<8 h 30

                        X

                        D4

                        doba denného odpočinku je menej ako 9 hodín v prípade, ak je povolená doba skráteného denného odpočinku

                        8 h<…<9 h

                        X

                        D5

                        7 h<…<8 h

                        X

                        D6

                        …<7 h

                        X

                        D7

                        nedostatočné rozdelenie doby denného odpočinku na menej ako 3h + 9h

                        3 h+(8 h<…<9 h)

                        X

                        D8

                        3 h+(7 h<…<8 h)

                        X

                        D9

                        3 h+(…<7 h)

                        X

                        D10

                        článok 8 ods. 5

                        doba denného odpočinku je menej ako 9 hodín v prípade vedenia vozidla viacerými osobami

                        8 h<…<9 h

                        X

                        D11

                        7 h<…<8 h

                        X

                        D12

                        …<7 h

                        X

                        D13

                        článok 8 ods. 6

                        doba skráteného týždenného odpočinku je menej ako 24 hodín

                        22 h<…<24 h

                        X

                        D14

                        20 h<…<22 h

                        X

                        D15

                        …<20 h

                        X

                        D16

                        doba týždenného odpočinku je menej ako 45 hodín v prípade, ak nie je povolená doba skráteného týždenného odpočinku

                        42 h<…<45 h

                        X

                        D17

                        36 h<…<42 h

                        X

                        D18

                        …<36 h

                        X

                           E

                           Typ platby

                        E1

                        článok 10 ods. 1

                        súvislosť medzi mzdou a prejdenou vzdialenosťou alebo množstvom dopraveného tovaru

                        X

            2.   Skupiny porušení nariadenia (EHS) č. 3821/85

                        Číslo

                        Právny základ

                        Typ porušenia

                        Miera závažnosti (2)

                        VZP

                        ZP

                        MZP

                           F

                           Inštalovanie záznamového zariadenia

                        F1

                        článok 3 ods. 1

                        nenainštalovanie a nepoužívanie typovo schváleného záznamového zariadenia

                        X

                           G

                           Používanie záznamového zariadenia, karty vodiča alebo záznamového listu

                        G1

                        článok 13

                        nesprávne fungovanie záznamového zariadenia (napríklad: záznamové zariadenie nebolo správne skontrolované, kalibrované a zaplombované)

                        X

                        G2

                        nesprávne používanie záznamového zariadenia (nepoužíva sa platná karta vodiča, svojvoľné zneuž …)

                        X

                        G3

                        článok 14 ods. 1

                        vodiči pri sebe nemajú dostatočný počet záznamových listov

                        X

                        G4

                        model záznamových listov nebol schválený

                        X

                        G5

                        vodiči pri sebe nemajú dostatok papiera na výtlačky

                        X

                        G6

                        článok 14 ods. 2

                        podnik neuchováva záznamové listy, výtlačky a stiahnuté údaje

                        X

                        G7

                        článok 14 ods. 4

                        vodič vlastní viac ako jednu platnú kartu vodiča

                        X

                        G8

                        článok 14

                        karta, ktorú vodič používa, nie je jeho vlastná

                        X

                        G9

                        článok 14 ods. 4

                        používanie karty, ktorá je chybná alebo ktorej doba platnosti už uplynula

                        X

                        G10

                        článok 14 ods. 5

                        zaznamenané a uchované údaje nie sú k dispozícii po dobu aspoň 365 dní

                        X

                        G11

                        článok 15 ods. 1

                        používanie špinavých alebo poškodených záznamových listov alebo kariet vodiča, pričom údaje sú čitateľné

                        X

                        G12

                        používanie špinavých alebo poškodených záznamových listov alebo kariet vodiča, pričom údaje nie sú čitateľné

                        X

                        G13

                        vodič nepožiada o náhradu poškodenej, znefunkčnenej, stratenej alebo odcudzenej karty vodiča do siedmich kalendárnych dní

                        X

                        G14

                        článok 15 ods. 2

                        nesprávne používanie záznamových listov/kariet vodičov

                        X

                        G15

                        neschválené odobratie listov alebo karty vodiča, ktoré má vplyv na zaznamenávanie príslušných údajov

                        X

                        G16

                        neschválené odobratie listov alebo karty vodiča, ktoré nemá žiadny vplyv na zaznamenávanie údajov

                        X

                        G17

                        záznamový list alebo karta vodiča sa používajú na dlhšie obdobie, než na ktoré boli určené, pričom nedochádza k strate údajov

                        X

                        G18

                        záznamový list alebo karta vodiča sa používajú na dlhšie obdobie, než na ktoré boli určené, pričom dochádza k strate údajov

                        X

                        G19

                        v prípade potreby sa nepoužije ručné zaznamenávanie údajov

                        X

                        G20

                        nepoužitie správneho listu alebo vloženie karty vodiča do nesprávneho slotu (ak je vo vozidle viac ako jeden vodič)

                        X

                        G21

                        článok 15 ods. 3

                        čas zaznamenaný na liste nesúhlasí s oficiálnym časom v štáte registrácie vozidla

                        X

                        G22

                        nesprávne používanie prepínacieho mechanizmu

                        X

                           H

                           Vypĺňanie informácií

                        H1

                        článok 15 ods. 5

                        na záznamovom liste chýba priezvisko

                        X

                        H2

                        na záznamovom liste chýba krstné meno

                        X

                        H3

                        na záznamovom liste chýba dátum, kedy používanie listu začína alebo končí

                        X

                        H4

                        na záznamovom liste chýba miesto, kde používanie listu začína alebo končí

                        X

                        H5

                        na záznamovom liste chýba registračné číslo

                        X

                        H6

                        na záznamovom liste chýbajú údaje počítadla kilometrov (na začiatku prvej cesty)

                        X

                        H7

                        na záznamovom liste chýbajú údaje počítadla kilometrov (na konci poslednej cesty)

                        X

                        H8

                        na záznamovom liste chýba čas zmeny vozidla

                        X

                        H9

                        článok 15 ods. 5a

                        do záznamového zariadenia nie je vložený symbol štátu

                        X

                           I

                           Predkladanie informácií

                        I1

                        článok 15 ods. 7

                        odmietnutie kontroly

                        X

                        I2

                        článok 15 ods. 7

                        neschopnosť predložiť záznamové listy za bežný deň

                        X

                        I3

                        neschopnosť predložiť záznamové listy za predchádzajúcich 28 dní

                        X

                        I4

                        neschopnosť predložiť záznamy v karte vodiča, ak je vodič jej držiteľom

                        X

                        I5

                        neschopnosť predložiť ručné záznamy a výtlačky vytvorené počas bežného týždňa a predchádzajúcich 28 dní

                        X

                        I6

                        neschopnosť predložiť kartu vodiča

                        X

                        I7

                        neschopnosť predložiť výtlačky vytvorené počas bežného týždňa a predchádzajúcich 28 dní

                        X

                           J

                           Podvody

                        J1

                        článok 15 ods. 8

                        falšovanie, zatajovanie alebo zničenie dát zaznamenaných na záznamovom liste, uchovávaných v záznamovom zariadení alebo na karte vodiča alebo výtlačkoch záznamového zariadenia

                        X

                        J2

                        manipulácia so záznamovým zariadením, záznamovým listom alebo kartou vodiča, ktorých výsledkom môže byť falšovanie dát a/alebo informácií z výtlačkov

                        X

                        J3

                        vo vozidle sa nachádza zariadenie určené na manipuláciu, ktoré by sa mohlo použiť na falšovanie údajov a/alebo informácií z výtlačkov (prepínač/kábel …)

                        X

                           K

                           Porucha

                        K1

                        článok 16 ods. 1

                        opravu nevykonáva schválený montér alebo dielňa

                        X

                        K2

                        nevykonanie opravy cestou

                        X

                           L

                           Ručné zaznamenávanie údajov na výtlačky

                        L1

                        článok 16 ods. 2

                        vodič nezaznačí všetky informácie o časových úsekoch, ktoré už nie sú zaznamenané počas obdobia, keď zariadenie nie je schopné prevádzky, alebo pracuje chybne

                        X

                        L2

                        na dočasnom zázname chýba číslo karty vodiča a/alebo meno a/alebo číslo vodičského preukazu

                        X

                        L3

                        na dočasnom zázname chýba podpis

                        X

                        L4

                        článok 16 ods. 3

                        strata alebo krádež karty vodiča sa formálne neoznámi príslušným orgánom členského štátu, v ktorom ku krádeži došlo

                        X

         (1)  VZP = veľmi závažné porušenie/ZP = závažné porušenie/MZP = menej závažné porušenie.

         (2)  VZP = veľmi závažné porušenie/ZP = závažné porušenie/MZP = menej závažné porušenie.“


title: Smernica Komisie 2009/89/ES z  30. júla 2009 , ktorou sa mení a dopĺňa smernica Európskeho parlamentu a Rady 98/8/ES s cieľom zaradiť dusík ako aktívnu látku do prílohy I k uvedenej smernici (Text s významom pre EHP)

text:
               31.7.2009

               SK

               Úradný vestník Európskej únie

               L 199/19

      SMERNICA KOMISIE 2009/89/ES
   z 30. júla 2009,
   ktorou sa mení a dopĺňa smernica Európskeho parlamentu a Rady 98/8/ES s cieľom zaradiť dusík ako aktívnu látku do prílohy I k uvedenej smernici
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (1), a najmä na jej článok 16 ods. 2 druhý pododsek,
   keďže:

               (1)

               Nariadením Komisie (ES) č. 1451/2007 zo 4. decembra 2007 o druhej fáze desaťročného pracovného programu uvedeného v článku 16 ods. 2 smernice Európskeho parlamentu a Rady 98/8/ES o uvádzaní biocídnych výrobkov na trh (2) sa ustanovuje zoznam aktívnych látok, ktoré sa majú posúdiť na účely ich prípadného zaradenia do prílohy I, IA alebo IB k smernici 98/8/ES. Tento zoznam zahŕňa dusík.

               (2)

               Podľa nariadenia (ES) č. 1451/2007 bol dusík vyhodnotený v súlade s článkom 11 ods. 2 smernice 98/8/ES na použitie vo výrobkoch typu 18, insekticídy, podľa vymedzenia v prílohe V k smernici 98/8/ES.

               (3)

               Írsko bolo vymenované ako spravodajský členský štát a v súlade s článkom 14 ods. 4 a 6 nariadenia (ES) č. 1451/2007 predložilo 13. novembra 2007 Komisii správu zodpovedného orgánu spolu s odporúčaním.

               (4)

               Členské štáty a Komisia preskúmali uvedenú správu zodpovedného orgánu. V súlade s článkom 15 ods. 4 nariadenia (ES) č. 1451/2007 sa zistenia tohto preskúmania začlenili 28. novembra 2008 v rámci Stáleho výboru pre biocídne výrobky do hodnotiacej správy.

               (5)

               Z vykonaných preskúmaní vyplýva, že v prípade biocídnych výrobkov používaných ako insekticídy a obsahujúcich dusík sa dá očakávať, že budú spĺňať požiadavky stanovené v článku 5 smernice 98/8/ES. Je preto vhodné, aby sa dusík zaradil do prílohy I s cieľom zabezpečiť, aby sa vo všetkých členských štátoch mohli udeľovať, meniť alebo rušiť povolenia pre biocídne výrobky používané ako insekticídy a obsahujúce dusík v súlade s článkom 16 ods. 3 smernice 98/8/ES.

               (6)

               Na úrovni Spoločenstva sa neposúdili všetky potenciálne použitia. Je preto primerané, aby členské štáty posúdili tieto riziká pre tie zložky životného prostredia a skupiny, na ktoré sa hodnotenie rizika na úrovni Spoločenstva reprezentatívne nezameralo, a pri poskytnutí povolenia používať výrobky zabezpečili, aby sa prijali primerané opatrenia alebo zaviedli špecifické podmienky s cieľom znížiť identifikované riziká na prijateľnú úroveň.

               (7)

               Na základe zistení v hodnotiacej správe je vhodné vyžadovať uplatňovanie osobitných opatrení na zmiernenie rizika v procese udeľovania povolení pre výrobky obsahujúce dusík a používané ako insekticídy. V záujme minimalizácie rizika by mali výrobky predávať a používať iba vyškolení odborníci, ktorí dodržiavajú pravidlá bezpečnosti pri práci a bezpečné pracovné postupy pri ich použití.

               (8)

               Je dôležité uplatňovať ustanovenia tejto smernice súbežne vo všetkých členských štátoch, aby sa zabezpečilo, že s biocídnymi výrobkami obsahujúcimi aktívnu látku dusík sa bude zaobchádzať na trhu rovnako, a aby sa vo všeobecnosti uľahčilo riadne fungovanie trhu s biocídnymi výrobkami.

               (9)

               Kým sa aktívna látka zaradí do prílohy I, malo by uplynúť primerané obdobie, aby sa členské štáty aj ďalšie zainteresované strany stihli pripraviť na plnenie nových požiadaviek, ktoré zo zaradenia vyplynú, a aby žiadatelia, ktorí si pripravili dokumentáciu, mali možnosť úplne využiť desaťročné obdobie ochrany údajov, ktoré v súlade s článkom 12 ods. 1 písm. c) bodom ii) smernice 98/8/ES začína plynúť od dátumu zaradenia účinnej látky do prílohy.

               (10)

               Po zaradení aktívnej látky do prílohy by členské štáty mali mať k dispozícii primerané obdobie na implementáciu článku 16 ods. 3 smernice 98/8/ES, a najmä na udelenie, zmenu alebo zrušenie povolení pre biocídne výrobky typu 18 obsahujúce dusík s cieľom zabezpečiť ich súlad so smernicou 98/8/ES.

               (11)

               Smernica 98/8/ES by sa preto mala zodpovedajúcim spôsobom zmeniť a doplniť.

               (12)

               Opatrenia ustanovené v tejto smernici sú v súlade so stanoviskom Stáleho výboru pre biocídne výrobky,

         PRIJALA TÚTO SMERNICU:
   Článok 1
   Príloha I k smernici 98/8/ES sa mení a dopĺňa v súlade s prílohou k tejto smernici.
   Článok 2
   1.   Členské štáty najneskôr do 31. augusta 2010 prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou.
   Tieto ustanovenia sa uplatňujú od 1. septembra 2011.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Spôsob uvedenia tohto odkazu určia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. júla 2009

            Za Komisiu

         Stavros DIMAS

            člen Komisie

      (1)  Ú. v. ES L 123, 24.4.1998, s. 1.

      (2)  Ú. v. EÚ L 325, 11.12.2007, s. 3.

      PRÍLOHA
      V prílohe I k smernici 98/8/ES sa vkladá táto položka „č. 27“:

                     Číslo

                     Bežný názov

                     Názov IUPAC
                     Identifikačné čísla

                     Minimálna čistota aktívnej látky v biocídnom výrobku uvedenom na trh

                     Dátum zaradenia do prílohy

                     Termín na dosiahnutie súladu s článkom 16 ods. 3
                     (okrem výrobkov obsahujúcich viac než jednu aktívnu látku, pre ktoré sa termín na dosiahnutie súladu s článkom 16 ods. 3 vymedzí v poslednom z rozhodnutí o zaradení do prílohy venovaných týmto aktívnym látkam)

                     Dátum ukončenia zaradenia do prílohy

                     Typ výrobku

                     Osobitné ustanovenia (1)

                     „27

                     Dusík

                     Dusík
                     č. EC: 231-783-9
                     č. CAS: 7727-37-9

                     999 g/kg

                     1. septembra 2011

                     31. augusta 2013

                     31. augusta 2021

                     18

                     Členské štáty pri hodnotení žiadosti o povolenie výrobku v súlade s článkom 5 a prílohou VI vyhodnocujú v prípade potreby pre konkrétny výrobok tie populácie, ktoré môžu byť vystavené pôsobeniu výrobku, a tie scenáre použitia alebo vystavenia, ktoré neboli reprezentatívne posúdené v hodnotení rizík na úrovni Spoločenstva.
                     Pri udeľovaní povolenia výrobkom členské štáty posúdia riziká a následne zabezpečia, aby sa prijali primerané opatrenia alebo zaviedli špecifické podmienky s cieľom znížiť identifikované riziká.
                     Povolenie výrobku sa môže poskytnúť len v prípade, ak sa v žiadosti preukáže možnosť zníženia rizík na prijateľnú úroveň.
                     Členské štáty zabezpečujú, aby sa na povolenia vzťahovali tieto podmienky:

                                 1.

                                 Výrobky možno predávať len profesionálom, ktorí sú školení na ich používanie, a len oni ho smú používať.

                                 2.

                                 V záujme minimalizácie rizika sa musia dodržať bezpečnosť pri práci a bezpečné pracovné postupy, vrátane vybavenia ochrannými prostriedkami jednotlivca, pokiaľ je to potrebné.“

         (1)  V záujme implementácie spoločných princípov uvedených v prílohe VI sú obsah a závery hodnotiacich správ k dispozícii na internetovej stránke Komisie: http://ec.europa.eu/comm/environment/biocides/index.htm